Vasiliy Bilbas. Vasiliy Andreyevich Bilbas (1906-yil Slavyansk shahri, Yekaterinoslav viloyati Baxmut okrugi, hozirgi Donetsk viloyati — 1966-yil Toshkent shahri, Oʻzbekiston Respublikasi) — sovet partiya yetakchisi, Oʻzbekiston KP MK kotibi (b.). Oʻzbekiston Kompartiyasi (b) MK Byuro aʼzosi. SSSR Oliy Kengashining 2-va 4-chaqiriq deputati. Biografiyasi. Ishchi oilasida tugʻilgan. 1920-yilda komsomolga oʻtgan. 1922-yilning mart oyidan 1924-yil may oyiga qadar Baxmut okrugi Sergiyevskiy tumani “Всеробітземліс” uyushmasi mas’ul kotibi lavozimida ishlagan. 1924-yil avgustdan 1927-yil fevralgacha Lugansk shahridagi Donetsk xalq ta’limi institutining ishchi fakulteti talabasi boʻlgan, institutning birinchi kursini tamomlagan. 1926-yil dekabrdan BKP(b) (Butunittifoq kommunistik partiyasi) (bolsheviklar) a’zosi. 1927-yil martdan 1928-yil noyabrgacha Tula viloyati BKP(b) Novo-Nikolskiy tuman qoʻmitasining tashviqot, targʻibot va matbuot boʻlimi boshligʻi, 1928-yil noyabr – 1929-yil iyul sanasida Tula viloyati siyosiy ma’rifat boʻlimining katta inspektori lavozimlarida ishlagan. 1929-yil iyul oyidan 1930-yil yanvar oyiga qadar Oʻzbekiston KP (b) Kogon okrug qoʻmitasi tashviqot, tashviqot va matbuot boʻlimi mudiri. 1930-yil yanvardan 1931-yil yanvargacha Oʻzbekiston KP (b) Buxoro okrug qoʻmitasi instruktori. 1931-yil yanvardan 1932-yil iyulgacha Oʻzbekiston SSR Mirzachoʻl qishlogʻida “Kolxoznaya Pravda”(“ Колхозная правда”) gazetasi muharriri. 1932-yil iyul — 1933-yil fevral — Oʻzbekiston KP (b) Bek-Budi tuman qoʻmitasi tashkiliy boʻlim mudiri. 1933-yil fevral—mart oylarida — Oʻzbekiston KP (b) Jizzax tuman qoʻmitasi tashkiliy boʻlim mudiri. 1933-yil mart-avgust oylarida - Oʻzbekiston KP (b) Yangiyoʻl tuman qoʻmitasi tashkiliy boʻlim mudiri lavozimlarida faoliyat yuritgan. 1933-yil oktabr – 1935-yil yanvarda – Oʻzbekiston SSR Besh-Ariq mashina-traktor stansiyasi siyosiy boʻlim boshligʻi. 1935-yil fevral — 1937-yil dekabr — Oʻzbekiston KP (b) Lenin tuman qoʻmitasining 2-kotibi. 1937-yil dekabr — 1938-yil fevral — Oʻzbekiston SSR Qishloq xoʻjaligi xalq komissarligi paxtachilik boʻlimi boshligʻi vazifalarida ishlagan. 1938-yil fevral — 1940-yil fevralda — Oʻzbekiston KP (b) MK tashkiliy byurosining Buxoro viloyati boʻyicha 2-kotibi, Oʻzbekiston KP (b) Buxoro viloyat qoʻmitasining 2-kotibi. 1940-yil fevral — 1941-yil mart sanasida— Oʻzbekiston KP (b) Fargʻona viloyat qoʻmitasining 2-kotibi. 1941-yilning mart oyidan 1950-yil yanvar oyiga qadar Oʻzbekiston KP (b) MK kotibi. 1950-yil yanvar – 1951-yil fevral - Moskvadagi KPSS (b) Markaziy Qoʻmitasi huzuridagi viloyat qoʻmitalari birinchi kotiblari kurslari tinglovchisi. 1951-yil fevral — 1955-yil mart — Oʻzbekiston SSR Vazirlar Soveti Raisining 1-oʻrinbosari. 1955-yil mart — 1965-yil oktabr oylarida Oʻzbekiston SSR melioratsiya va suv xoʻjaligi vaziri. 1966-yil avgust oyida Toshkentda vafot etgan. Toshkentdagi “Botkin” shahar qabristoniga dafn etilgan.